text: Peter Christensen: Jeg er ude!
  19 juni 2015 kl. 13.10
  Venstres Peter Christensen opnår ikke genvalg til Folketinget. Det erkender han selv på Facebook fredag eftermiddag.
  - Venstre har fået en røvfuld af Dansk folkeparti - og det har jeg også. 
  14 spændende og sjove år er det blevet til i Folketinget. Det har været 14 år med resultater, hårdt arbejde og på gode dage, har vi trukket Danmark i en markant mere borgerlig retning. Det er jeg stolt over, at have været en del af, skriver Peter Christensen på Facebook.
  Peter Christensen var valgt for Venstre i Aabenraa-kredsen - men har kun fået 2.459 personlige stemmer på hjemmebane og han må se sig slået af partifæller som Carl Holst, Ellen Trane Nørby og Eva Kjer Hansen i kampen om Venstres fem mandater i Sydjyllands Storkreds.
  Peter Christensen, var ind til valget finansordfører for Venstre og har siddet i Folketinget i 14 år. Han stod Lars Løkke Rasmussen bi, da han i sommeren 2014 blev udfordret af Kristian Jensen som Venstres formand.
  Peter Christensen var før valget af mange spået en ministerpost , hvis Lars Løkke Rasmussen genvandt magten.
  - Venstre har fået en røvfuld af Dansk folkeparti - og det har jeg også.
  Peter Christensen på Facebook
  Se hele Peter Christensens melding her:
  
  